30/11/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 12 de novembro de 2015, da Xefatura Territorial da Coruña, de información pública da autorización administrativa previa, construción e declaración de utilidade pública dunha instalación eléctrica en Dumbría (IN407A 2014/196-1)

Resolución do 12 de novembro de 2015, da Xefatura Territorial da Coruña, pola que se somete a información pública a petición de autorización administrativa previa, de construcción e a declaración de utilidade pública, en concreto, dunha instalación eléctrica no concello de Dumbría (Expte.: IN407A 2014/196-1) Expte.: IN407A 2014/196-1 Solicitante: Ferroatlántica, S. A. Denominación: LAT 220 kV DC Dumbría-Regoelle. Concello: Dumbría. Características técnicas: Liña a 220 kV Regoelle-Dumbría en doble circuíto de 5664 metros de lonxitude con orixe na subestación de Dumbría e final na subestación de Regoelle en condutor LA-455/Hexagonal. Para elo modifícase o tramo entre a subestación de Dumbría e o apoio 161 da liña existente Mesón-Dumbría transformando a súa actual configuración tresbolillo simple circuíto a doble circuíto configuración hexagonal. Instálase un novo apoio 161 bis que enlazará o tramo anteriormente mencionado coa construción dun tramo de liña novo a 220 kV doble circuíto coa subestación de Regoelle. Lexislación de aplicación: Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). Lei 24/2013, do 26 de decembro, do sector eléctrico (BOE núm.310, do 27/12/2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). Resolución do 19 de febreiro de 2014, pola que se aproba o procedemento de autorización administrativa de construcción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figuran no anexo que acompaña a esta resolución. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ó da última publicación desta resolución. A Coruña, 12 de novembro de 2015. O xefe territorial Isidoro Martínez Arca ANEXO Expte.: IN407A 2014/196-1 Solicitante: Ferroatlántica, S. A. Denominación: LAT 220 kV DC Dumbría-Regoelle. Concello: Dumbría. Relación de propietarios, bens e dereitos afectados: